stanford-oval/wikipedia huggingface dataset:
ת'רדס
היסטוריה

באוקטובר 2019 הציגה אינסטגרם אפליקציה נפרדת בשם Threads (אנ') גם כן, עבור מכשירי iOS ואנדרואיד, אשר דרכה יכלו המשתמשים לשוחח ביניהם בצ'אט או בשיחת וידאו, באופן המזכיר את אפליקציית סנאפצ'ט. עם זאת, בדצמבר 2021 החליטה אינסטגרם להשבית את אפליקציה זו.
באוקטובר 2022 רכש היזם האמריקאי אילון מאסק את הרשת החברתית טוויטר, והודיע על שורה של צעדים בנוגע למדיניות הפיקוח על התוכן בפלטפורמה. שינויים אלה גרמו למשתמשים לחפש שירותי מיקרו-בלוגינג חלופיים כדוגמת מסטודון, טאמבלר ו-Hive Social, אשר חל גידול מהיר במספר המשתמשים שלהן. בנובמבר 2022 ערכו עובדי מטא פגישת סיעור מוחות כדי למצוא דרכים לנצל דינמיקה זו לטובתם על ידי יצירת חלופה חדשה לטוויטר. העובדים דנו בהפיכת Instagram Notes – פיצ'ר מבוסס-טקסט שתוכנן עבור אינסטגרם והיה לקראת השקה – לאפליקציה נפרדת. בינואר 2023 החל הפיתוח של תְ'רֶדְס. בחודש מרץ השיג אתר החדשות Moneycontrol מידע חדש על האפליקציה, אז עוד כונתה בשם הקוד "P92". ביוני 2023 פורסמו ב-The Verge פרטים על פגישה פנימית במטא של עובדים מרחבי החברה שבמהלכה דנו ב"פרויקט 92", אשר תואר על ידי מנהל המוצר הראשי של מטא, כריס קוקס, כ"תגובת החברה לטוויטר". על פי הדיווחים פנתה החברה לסלבריטאים כדוגמת האמן DJ Slime (אנ'), אשר יחויבו להשתמש ביישום עם השקתו, והייתה בשיחות גם עם אופרה וינפרי והדלאי לאמה.
בתחילת יולי החלו להופיע פרטים נוספים על Instagram Threads, כאשר המפתח אלסנדרו פאלוזי צייץ בטוויטר כי "פרויקט 92" שוחרר לחנות Google Play כ-"Threads". היישום הוסר כמה שעות לאחר מכן, אך פאלוזי פרסם מספר צילומי מסך שמציגים את התכונות השונות של היישום. ב-3 ביולי 2023 היישום תְ'רֶדְס עלה לחנות App Store עם ציון תאריך היציאה, 6 ביולי. החשיפה של תְ'רֶדְס הגיעה על רקע שינויים ברשת החברתית טוויטר אשר כללו הגבלה של מכסת הציוצים ליום עבור כל משתמש, בהחלטה שרירותית של מנכ"ל החברה מאסק. באותו זמן החל לפעול אתר האינטרנט הרשמי של הרשת החברתית, בכתובת threads.net, עם שעון ספירה לאחור עד להשקת השירות וקישורים להורדת האפליקציה בחנויות היישומים השונות. בשלב מסוים סיום הספירה לאחור להשקת השירות הוקדם ל-5 ביולי, בשעה 19:00 (שעון EDT; בשעון ישראל המועד היה 6 ביולי, בשעה 02:00). תְ'רֶדְס הושקה רשמית ב-5 ביולי 2023 ב-100 מדינות; לא כולל האיחוד האירופי, בזמן שמטא עודנה ממתינה להבהרות הגופים המפקחים "על רקע אי-הוודאות הרגולטורית בנוגע לשימוש במידע אישי על ידי השירות". עד מהרה הגישה לתְ'רֶדְס נחסמה באיראן, אם כי נשיא איראן אבראהים ראיסי וכן מיליוני איראנים נוספים יצרו בה חשבון.
תוך שעות ספורות, תְ'רֶדְס חצתה את רף שני מיליון המשתמשים שנרשמו לשירות, ולאחר זמן קצר הגיעה גם ל-5 מיליון משתמשים רשומים. עד ל-6 ביולי, האפליקציה הורדה מעל ל-30 מיליון פעמים, והייתה לאפליקציה בעלת הקצב המהיר ביותר של הורדות עם השקתה, כאשר עקפה את השיא הקודם שנקבע על ידי צ'טבוט הבינה המלאכותית ChatGPT. באותו יום, עורכי דין מטעם טוויטר איימו בהגשת תביעה משפטית נגד חברת מטא, בטענה כי החברה השתמשה בסודות מסחריים כדי לפתח את האפליקציה.
מראה ומאפיינים

תְ'רֶדְס, המעוצבת כפלטפורמת לשיחות ולשיתוף מידע בזמן-אמת, שואפת לספק למשתמשים חוויה דומה לטוויטר, תוך שימת דגש על פרסום פוסטים מבוססי-טקסט (מה שידוע גם בשם "מיקרו-בלוגינג"), והיא קשורה קשר הדוק לרשת החברתית האחות אינסטגרם. פוסטים בתְ'רֶדְס יכולים להיות באורך של עד 500 תווים, וניתן לשתף בהם עד 5 דקות של וידאו.
מראה ומאפיינים > חשבונות

החשבונות בתְ'רֶדְס פועלים בשילוב הדוק עם החשבונות באינסטגרם. חשבונות תְ'רֶדְס ו-Instagram חולקים את שם המשתמש, תמונת הפרופיל ושם התצוגה, כאשר המשתמשים יוכלו לשנות פרטים אלה רק דרך אינסטגרם. כמו כן, המשתמשים יוכלו לבחור אילו מתוך החשבונות שהם עוקבים אחריהם באינסטגרם יועברו גם לתְ'רֶדְס, בין אם לאותו חשבון נעקב באינסטגרם כבר קיים חשבון תְ'רֶדְס ובין אם רק יוגדר שבעת שאותו חשבון נעקב ייצור חשבון תְ'רֶדְס, המשתמש יחל לעקוב אחריו באופן אוטומטי. אם השירות יהיה תואם לפרוטוקול ActivityPub (אנ'), כפי שמתוכנן, ניתן יהיה לחפש ולגשת לחשבונות תְ'רֶדְס על ידי הוספת הסיומת @threads.net אחרי שם המשתמש עצמו ברשת החברתית, גם דרך השירותים האחרים. עוד משוער כי המשתמשים בתְ'רֶדְס יוכלו להגביל את התגובות לפוסט, מה שאומר שהוא לא יהיה ניתן לשיתוף בשירותים האחרים, ויישאר בתוך תְ'רֶדְס בלבד.
מראה ומאפיינים > זמינות

בדומה למרבית הרשתות החברתיות, תְ'רֶדְס זמינה להורדה עבור פלטפורמות ה-iOS של אפל ואנדרואיד של גוגל. קיים גם יישום רשת מקביל, כאשר הפרופילים שבו יהיו מקושרים בפורמט תְ'רֶדְס.net/user.
האפליקציה אינה זמינה לשימוש באיראן, בדומה לרבות מפלטפורמות המדיה החברתית הפופולריות תחת הצנזורה הממשלתית במדינה. כמו כן, תְ'רֶדְס אינה זמינה באיחוד האירופי. על אף היותה חסומה בידי חומת האש הגדולה של סין, אפליקציית תְ'רֶדְס הייתה בין 5 האפליקציות הפופולריות ביותר בחנות ה-App Store בסין, עם השקתה.
ביקורת וחששות

תְ'רֶדְס ספגה ביקורת על רקע הקישור שבה לחשבונות אינסטגרם. משתמשים המעוניינים למחוק את החשבון בתְ'רֶדְס חייבים למחוק את חשבון האיסטגרם התואם שלהם. אדם מוסרי, מנכ"ל אינסטגרם, פרסם בתְ'רֶדְס כי הם "בוחנים דרך למחוק את חשבון התְ'רֶדְס בנפרד". כמו כן הוא ציין כי "יובהר כי ניתן להשבית את חשבון התְ'רֶדְס, מה שמסתיר את הפרופיל ואת התוכן בתְ'רֶדְס, ניתן להגדיר את הפרופיל כפרטי, וניתן למחוק פוסטים – כל זאת מבלי למחוק את חשבון האינסטגרם".
משתמשי תְ'רֶדְס אינם יכולים להשבית את המעקב ובניית-הפרופיל (Profiling) שמבצעת מטא. מטא דחתה את השקתה במדינות האיחוד האירופי בשל חוקי השימוש במידע שחלים במדינותיו, בפרט חוק השווקים הדיגיטליים (Digital Markets Act).
משתמשים בשירותים אחרים העושים שימוש בפרוטוקול הפתוח ActivityPub (אנ'), כדוגמת הרשת החברתית מסטודון, חוששים כי הטקטיקה של מטא באימוץ פרוטוקול ActivityPub בתְ'רֶדְס היא "לאמץ, להרחיב ולחסל" (אנ') אותו, לכן בעלי שרתי מסטודון רבים מתכננים לחסום את תְ'רֶדְס מלהתחבר עם משתמשים שבשרתים שלהם. לעומת זאת, המייסד של מסטודון אמר כי "אם תְ'רֶדְס ינטשו את ActivityPub בהמשך הדרך, אנו נמצא את עצמנו בדיוק באותו מקום שאנו בו כעת".
סטטיסטיקות ונתונים > החשבונות הנעקבים ביותר

נכון ל-12 ביולי 2023, עשרת החשבונות בעלי מספר העוקבים הגבוה ביותר בתְ'רֶדְס הם:
| דירוג | שם משתמש | בעלים | עוקבים (במיליונים) | עיסוק/מקצוע | מדינה |
| --- | --- | --- | --- | --- | --- |
| 1 | @instagram | אינסטגרם | 7.9 | רשת חברתית | ארצות הברית ארצות הברית |
| 2 | @natgeo | נשיונל ג'יאוגרפיק | 4.6 | מגזין | ארצות הברית ארצות הברית |
| 3 | @kimkardashian | קים קרדשיאן | 4.6 | אישיות טלוויזיה, דוגמנית ואשת עסקים | ארצות הברית ארצות הברית |
| 4 | @selenagomez | סלינה גומז | 4.5 | מוזיקאית ושחקנית | ארצות הברית ארצות הברית |
| 5 | @mrbeast | MrBeast | 4.3 | יוטיובר | ארצות הברית ארצות הברית |
| 6 | @marvel | מארוול | 3.8 | זיכיון של קומיקסים, סרטים ועוד | ארצות הברית ארצות הברית |
| 7 | @shakira | שאקירה | 3.6 | מוזיקאית | קולומביה קולומביה |
| 8 | @jlo | ג'ניפר לופז | 3.4 | מוזיקאית ושחקנית | ארצות הברית ארצות הברית |
| 9 | @championsleague | ליגת האלופות של אופ"א | 3.4 | טורניר ספורט | — |
| 10 | @433 | 433 | 3.3 | אפליקציית מידע בנושא כדורגל | ארצות הברית ארצות הברית |
סטטיסטיקות ונתונים > מספר המשתמשים הכולל

מאז השקתה, מספר המשתמשים בתְ'רֶדְס עלה במהירות, ולאחר חמישה ימים בלבד היא חצתה את רף 100 מיליון המשתמשים.
| מספר משתמשים (מיליונים) | זמן מאז השקת השירות |
| --- | --- |
2: שעתיים
5: 4 שעות
10: 7 שעות
20: 12 שעות
30: 16 שעות
70: 2 ימים
90: 3 ימים
100: 5 ימים
סטטיסטיקות ונתונים > החשבונות הישראליים הנעקבים ביותר

נכון ל-10 ביולי 2023, עשרת החשבונות הישראליים בעלי מספר העוקבים הגבוה ביותר בתְ'רֶדְס הם:
| דירוג | שם משתמש | בעלים | עוקבים (במיליונים) | עיסוק/מקצוע |
| --- | --- | --- | --- | --- |
| 1 | @gal_gadot | גל גדות | 1 | שחקנית |
| 2 | @israel_bidur | ישראל בידור | 0.081 | חברה היוצרת תוכן מקורי לפלטפורמות המדיה החברתית והדיגיטל |
| 3 | @hapshutaofficial | הפשוטע | 0.077 | דמות רשת פארודית הומוריסטית |
| 4 | @erevtov | ערב טוב עם גיא פינס | 0.065 | תוכנית טלוויזיה |
| 5 | @b.netanyahu | בנימין נתניהו | 0.065 | ראש ממשלת ישראל |
| 6 | @hazinor | הצינור | 0.056 | תוכנית טלוויזיה |
| 7 | @danitgreenberg | דנית גרינברג | 0.046 | ידוענית |
| 8 | @_dianschwartz | דיאן שוורץ | 0.044 | דוגמנית וידוענית |
| 9 | @push.il | Push - דיווחים בזמן אמת | 0.042 | אתר חדשות מבית ישראל בידור |
| 10 | @eranswis | ערן סויסה | 0.038 | עיתונאי |
תיעדוף

תיעדוף (בלועזית: פּרִיוֹריטיזציה) היא פעילות של קביעת סדר עדיפויות לביצוען של משימות, תוך התחשבות במגבלות של המשאבים הנמצאים. תיעדוף נדרש בפעילות של ניהול.
דוגמאות לתיעדופים

בפרויקט של תחזוקת תוכנה נדרש מנגנון לתיעדוף דרישות (אנ') לשיפורים בתוכנה.
קביעת סל הבריאות היא סוג של תיעדוף – זו פעילות תיעדוף בינארית הקובעת את התרופות שראוי לתקצב את רכישתן במסגרת תקציב המדינה.
בטיפול באירוע רב-נפגעים לתיעדוף חשיבות קריטית – כוחות הרפואה פועלים להצלת חיי אדם רבים ככל האפשר, דבר שמשמעותו לפעמים היא החלטה מודעת להזניח את הטיפול בפצועים לא דחופים, בפצועים שסיכויי הצלתם דלים, ובפצועים שהטיפול בהם דורש משאבים רבים מדי.
שיטות תיעדוף

שיטת תיעדוף בסיסית, למשימות המגיעות בזו אחר זו, היא נכנס ראשון יוצא ראשון – טיפול במשימות לפי סדר הגעתן, בלי ייחוס משקל נפרד לכל משימה. שיטה זו טובה כאשר כל המשימות שוות במהותן, ולכן אין הצדקה להבחנה ביחס הניתן להן. שיטה זו אינה טובה לחדר מיון, משום שבו נדרש תיעדוף גם לפי חומרת הבעיה הרפואית של כל אדם המגיע לחדר המיון.
תיעדוף לפי משך הזמן הנדרש לביצוע המשימה בא להעניק עדיפות למשימות קצרות, שביצוען יצמצם במהירות את צבר המשימות הכולל. דוגמה לתיעדוף כזה ניתנת במרכול, שבו מוקצב בקופה תור נפרד ללקוחות שקנו מעט פריטים.
תיעדוף נעשה גם באמצעות מערכות ממוחשבות. פונקציית תיעדוף במערכות הגנה אקטיביות מפני טילים מקבלת את נתוני המטרות וקובעת לכל מטרה מספר חיובי שקובע את מידת האיום שמטרה זו מהווה, ובכך מאפשרת לתת עדיפות ליירוט מטרות מסוימות על פני אחרות.
דוגמה לתיעדוף שיטתי: מול אישה המתמודדת בתוכנית הריאליטי "הרווקה" ניצבים עשרה גברים המנסים לכבוש את לבה. לשם בחירת הראשון שיקבל הזדמנות לכך, האישה קובעת קריטריונים להתאמה, כגון יופי, השכלה, הון ומשכורת חודשית. כל קריטריון מקבל משקל, המשקף את חשיבותו בעיני האישה. לאחר הכנת תשתית זו, כל מתמודד מקבל ציון בכל אחד מהקריטריונים, והציון המשוקלל למתמודד בכל הקריטריונים קובע את מקומו בסדר העדיפויות של האישה.
תזמורת קול ישראל בערבית

תזמורת קול ישראל בערבית היא תזמורת שניגנה במסגרת שידורי קול ישראל בערבית בשנים 1948 עד 1993. רצועות השידור הפופולריות ביותר בקול ישראל בערבית היו תוכניות המוזיקה, בייחוד הקלטות התזמורת של קול ישראל בערבית. התזמורת פעלה באופן מצומצם מראשית ימי הרדיו, אך עם הגעתו של המוזיקאי זוזו מוסא ממצרים בשנת 1956, הוקמה התזמורת במתכונתה הרחבה והמוכרת.
חברי תזמורת קול ישראל בערבית

בתחילת דרכה מנתה התזמורת שלושה חברים. שני הכנרים, שמואל לוי ויוסף רז'לה, ומנהל התזמורת ונגן העוד עזרא אהרון, שעלה מעיראק לישראל עוד בשנות ה-30. האנסמבל התרחב עם עלייתם של נגנים נוספים במסגרת העלייה ההמונית ממדינות ערב בתחילת שנות ה-50, אחדים מהם ניגנו בתזמורת הממלכתית העיראקית: נעים רג'ואן, שניגן בעוד, ששון עבדו, דאוד אכרם ופליקס מזרחי, שניגנו בכינור, אברהם סלמאן אשר היה עיוור, נחשב לדמות איקונית ידועה, ניגן בקאנון. אברהם דוד הכהן ניגן אף הוא על קאנון, אלברט אליאס ניגן על נאי ויוסף לוי ניגן על תוף מרים, יעקב מורד היה שר ומנגן על תוף וכן חברו אליה, המלחינים והנגנים סלים אל-נור, עזרא ברהום ויצחק אביעזר. האחים דאוד וסאלח אל-כוויתי הצטרפו לתזמורת קול ישראל בערבית כאמנים אורחים, שרו וניגנו מיצירותיהם, במסגרת תוכנית של שעה עם תזמורת קול ישראל בערבית. בשנות ה-70 הצטרף לתזמורת המוזיקאי ונגן העוד, יוסף שם טוב.
הפופולריות של האמנים שניגנו ושרו בתזמורת במדינות המוצא שלהם הפכה את ערוץ השידור לערוץ מבוקש בקרב מאזינים במדינות ערב. עד מהרה הפכו השידורים של תחנת קול ישראל לאיום האימתני ביותר שהסעיר את שליטי העולם הערבי. השדרנים בה כונו על ידי תחנות הרדיו המתחרות جوقة الدعاية دار الاذاعة الاسراىيلية, תזמורת התעמולה של בית השידור הישראלי.
זוזו מוסא שעלה ממצרים היה מנצח התזמורת במשך שנים רבות, וגם ניגן בכינור.
ראו גם

פירקת אלנור
לקריאה נוספת

ענבל פרלסון, שמחה גדולה הלילה - מוזיקה יהודית-ערבית וזהות מזרחית, תל אביב: רסלינג, 2006.
הערות שוליים

1 2 3 4 5  דר' יובל עברי, קול ישראל בערבית – "והרי הסיפור לפניכם, אנא הסכיתו ושמעו!", באתר מכון ון ליר בירושלים, ‏2023-06-21
↑   עופר אדרת, היהודי מעיראק שהסביר את ישראל לערבים, באתר הארץ, 2 במרץ 2017
1 2  התזמורת - סרט דוקומנטרי, במאי/ם: עופר פנחסוב, מפיק/ים: עופר פנחסוב, הפקות תסריט: עופר פנחסוב, צילום: דנור גלזר, עריכה: תור בו מיור, 82 ד', 2023
↑  בן שלו, זוזו מוסא היה לשם נרדף לתזמורת קול ישראל בערבית, באתר הארץ, 3 באוגוסט 2011
| --- | --- |
בקרת זהויות :  NLI: 987007301933705171  MusicBrainz: 5b398c4e-e872-4294-aa72-cc0a548a91d3
שרלוק הולמס: משחק הצללים

| --- | --- |

כרזת הסרט בישראל
 מבוסס על:  canon of Sherlock Holmes 
 בימוי:  גאי ריצ'י 
 הופק בידי:  ג'ואל סילבר ליונל ויגראם סוזן דאוני דן לין
 תסריט:  ליונל ויגראם   מייקל רוברט ג'ונסון
 עריכה:  ג'יימס הרברט 
 שחקנים ראשיים:  רוברט דאוני ג'וניור   ג'וד לאו   נומי ראפאס   סטיבן פריי   ג'ארד האריס
 מוזיקה:  הנס צימר 
 צילום:  פיליפ רוסלו
 מדינה:  הממלכה המאוחדת, ארצות הברית, אוסטרליה 
 חברת הפקה:  Silver Pictures, Village Roadshow Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  16 בדצמבר 2011
 משך הקרנה:  129 דק' 
 שפת הסרט:  אנגלית 
 סוגה:  סרט הרפתקאות, סרט בלשי, סרט המבוסס על יצירה ספרותית, סרט פעולה, מותחן פשע, סרט סטימפאנק 
 תקציב:  125 מיליון דולר
 הכנסות:  545,448,418 דולר
 הכנסות באתר מוג'ו:   sherlockholmes2
 סרט קודם:  שרלוק הולמס
 אתר רשמי
 דף הסרט ב־IMDb
 
שרלוק הולמס: משחק הצללים או שרלוק הולמס 2 (באנגלית: Sherlock Holmes: A Game of Shadows) הוא סרט קולנוע מסוגת סרטי המותחן, שנוצר בשנת 2011 ומבוסס על דמותו הספרותית ועלילותיו של הבלש הפרטי שרלוק הולמס, פרי יצירתו של הסופר סר ארתור קונן דויל. הסרט בבימויו של גאי ריצ'י והופק על ידי ג'ואל סילבר, ליונל ויגראם, סוזן דאוני ודן לין. שחקני הקולנוע רוברט דאוני ג'וניור וג'וד לאו מגלמים את דמותו הראשית של שרלוק הולמס ואת זו של חברו הטוב, ד"ר ג'ון ה. ווטסון, בהתאמה.
הסרט יצא לאקרנים ב-16 בדצמבר 2011.
עלילת הסרט

שנה לאחר אירועי הסרט הקודם, שרלוק הולמס וידידו משכבר הימים ד"ר ג'ון ווטסון צריכים לגייס את כל כשרונותיהם על מנת להביס את הפרופסור ג'יימס מוריארטי (ג'ארד האריס) שמתברר כיריבם המאתגר ביותר. בעוד ווטסון מתכנן את חתונתו עם מרי, מתחילה סדרת פיצוצים באירופה, שמבוצעים על ידי קבוצות אנרכיסטיות שלכאורה לא קשורות אחת לשנייה. הולמס חושד כי יש קשר בין הפיצוצים, ומגלה שפרופסור מוריארטי פועל מאחורי הקלעים, גורם לקבוצות האנרכיסטיות לבצע את הפיצוצים מתוך תקווה לגרום למלחמה כלל אירופאית, שתביא לעליית הביקוש לכלי הנשק שהוא מייצר.
מכאן, מתחיל מרדף מטורף של הולמס, ווטסון, סים ומייקרופט בכל רחבי אירופה בעקבות מוריארטי ואנשיו על מנת לעצור אותם.
המרדף רווי אירועים: הולמס משליך את מרי מרכבת נוסעת כדי להרחיק אותה מקרב יריות, ווטסון ממוטט מגדל באמצעות תותח כדי להציל את הולמס, הולמס נתלה מהתקרה כשקרס ברזל נעוצה בכתפו, הולמס, ווטסון וסים נמלטים מחייליו של מוריארטי תוך חילופי יריות ביער מושלג, הולמס מת ומוקם לתחייה על ידי חומר שמזריק לו ווטסון, ווטסון מפעיל את כישורי הבילוש שלמד מהולמס וחושף מתנקש שעבר ניתוח פלסטי כך שיראה כמו שגריר של מדינה אירופית, ועוד.
סצנת העימות האחרון בין הולמס למוריארטי היא מחווה לסוף הספר "הבעיה הסופית", העימות בין השניים משלב קרב מוחות פסיכולוגי, קרב מגע ומשחק שחמט. הולמס, כהרגלו, מריץ בראשו את קרב המגע תוך שהוא לוקח בחשבון את פיקחותו של מוריארטי, ומבין כי עקב פציעתו אין לו סיכוי לגבור על מוריארטי (שבנוסף להיותו גאון הוא גם אלוף באיגרוף) בקרב מגע. הולמס מבין שהדרך היחידה לחסל את מוריארטי היא ליפול ביחד איתו אל מפל המים. הולמס אכן עושה כך ושנייה לפני שהם נופלים ווטסון מגיח מהדלת ורואה אותם נופלים.
בסצנת הסיום של הסרט, רואים את ווטסון מסיים לכתוב את דברי הפרידה מהולמס במכונת הכתיבה, כשלפתע שליח מסתורי מביא חבילה, בה נמצא משאף החמצן של מייקרופט אחיו של שרלוק (אותו משאף היה למייקרופט בזמן הוועידה בשווייץ). כשווטסון יוצא מהחדר כדי לשאול את מרי על החבילה, מופיע הולמס (שהיה מוסווה בתוך הכורסה כל הסצנה), מתגנב אל מכונת הכתיבה של ווטסון ומוסיף סימן שאלה לצמד המילים "THE END" שחותמות את המכתב.
סרט המשך

האחים וורנר הכריזו כבר באוקטובר 2011 על כוונתם להפיק את "שרלוק הולמס 3" בשיתוף פעולה עם דרו פירס כמפיק ותסריטאי. בסוף 2013 ג'וד לאו הודה כי נערכה פגישה בינו לבין רוברט דאוני ג'וניור וגאי ריצ'י וכי התסריט בכתיבה וכי האולפנים מאוד מעוניינים בהפקת סרט המשך. באוקטובר 2014 סוזן דאוני ציינה כי הסרט השלישי בהליכי פיתוח אך טרם נכתב תסריט אף שהאולפנים מאוד מעוניינים בכתיבת תסריט לסרט השלישי בסדרה. באוגוסט 2015 נודע שהתסריט עודנו בכתיבה. באפריל 2016 דאוני ג'וניור חשף כי הצילומים יחלו בהמשך השנה, אך בפועל אלה לא התחילו.
במאי 2018 האחים וורנר הכריזו כי התסריט, שנכתב מחדש על ידי כריס ברנקטו, הושלם והסרט ייצא לאקרנים ב-25 בדצמבר 2020, עם סוזן דאוני, ג'ואל סילבר וליונל ויגראם כמפיקים. במרץ 2019 פורסם כי הסרט ייצא לאקרנים ב-22 בדצמבר 2021. ביולי 2019 פורסם כי הסרט לא יבוים על ידי גאי ריצ'י כי אם על ידי דקסטר פלטשר, שביים את רוקטמן. שמועות שונות טענו כי סבסטיאן מורן ישמש כנבל ראשי בסרט וכי ייתכן שיגולם על ידי מייקל פסבנדר, אך הדבר טרם זכה לאישוש מצד אולפני האחים ורנר.
באוקטובר 2020 הבמאי דקסטר פלטשר אישר שהוא יביים את הסרט, אך ציין את הקשיים שיצרה מגפת הקורונה כאתגר משמעותי להפקה שעשוי לגרום לדחייה נוספת ביציאת הסרט לאקרנים.
הערות שוליים

↑  Sherlock Holmes 3 Release Date Set for Christmas 2020! Read more at Sherlock Holmes 3 Release Date Set for Christmas 2020!, ComingSoon.net, ‏2018-05-07 (באנגלית)
↑  Sherlock Holmes 3 is "on the back burner", confirms Dexter Fletcher
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
תינוקות ביער

| --- | --- |

 מבוסס על:  עמי ותמי 
 בימוי:  ברט גילט
 הופק בידי:  וולט דיסני
 תסריט:  וב סמית, טד סירס 
 מוזיקה:  ברט לואיס
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  19 בנובמבר 1932
 משך הקרנה:  8:14 דקות
 שפת הסרט:  אנגלית
 סוגה:  סרט מצויר, סרט פנטזיה, סרט המבוסס על יצירה ספרותית 
 סרט קודם:  חיפושיות מאוהבות
 סרט הבא:  בית המלאכה של סנטה
 דף הסרט ב־IMDb
 
תינוקות ביער (באנגלית: Babes in the Woods) הוא סרט הנפשה קצר אמריקאי משנת 1932 מסדרת הסרטים "סימפוניות טיפשיות".
זהו עיבוד מחדש של אגדת העם הבריטית "תינוקות ביער", עם חומר מסוים ששולב מהנזל וגרטל על ידי האחים גרים, ותוספת של כפר של אלפים ידידותיים (תכונה שלא קיימת באופן מסורתי באף אחד מהסיפורים) וסוף שמח יותר.
זהו הסרט האחרון של דיסני להפקה עם מערכת הסאונד המסונכרנת של סינפון.
עלילה

הסרט נפתח בציפורים עפות מסביב ל"סלע המכשפה", כשקול שירה מתחיל לספר את האגדה המתייחסת אליו כפי שסופרה בספרי הסיפורים. הנזל וגרטל משוטטים ביערות ונקלעים לכפר של גמדים. הם מתקבלים בברכה עד שמכשפה מגיעה ולוקחת אותם על המטאטא שלה לבית הממתקים שלה. המכשפה מתבוננת בהם אוכלים את הבית ומזמינה אותם פנימה לבית, שמתגלה שהוא מלא בכלובים ואזיקים, ובחיות מכוערות.
המכשפה הופכת את הנזל לעכביש וכובלת אותו לעמדה. היא לוקחת שיקוי מהאח, זורקת אותו על חתול רועש, והופכת את החתול לאבן. היא לוקחת את גרטל ומנסה להפוך אותה לעכברוש, אבל גרטל מרסקת את השיקוי. לאחר מכן המכשפה נועלת את גרטל מתחת לרצפה. אך הגמדים באים להציל את הנזל וגרטל, ומצליחים בכך.
בזמן שהמכשפה נלחמת בגמדים, הנזל וגרטל משתמשים בתרופת נגד כדי להפוך את החיות בחזרה לילדים. לבסוף, המכשפה נופלת מהמטאטא שלה ולתוך הקדירה שלה מהשמיים והופכת לאבן, סלע המכשפה.
מדיה ביתית

הסרט הופץ ב-4 בדצמבר 2001, באוצרות וולט דיסני: עוד סימפוניות טיפשיות, כרך ב'.
הערות שוליים

↑  "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}:  (עזרה)
שרלוק הולמס ודוקטור ווטסון

| --- | --- |
 מבוסס על:  הרפתקאת הלהקה המנומרת 
 בימוי:  איגור מסלניקוב 
 תסריט:  יולי דונסקי, ואלרי פריד 
 שחקנים ראשיים:  וסילי ליוואנוב (שרלוק הולמס) בוריסלב ברונדוקוב (המפקח לסטרייד) רינה זליונאיה (שרלוק הולמס - דמויות משנה) איגור דמיטרייב (Inspector Gregson) בוריס קליויב (מייקרופט הולמס) ויטאלי סולומין (דוקטור ווטסון) ויקטור אריסטוב Vitali Baganov Oleg Khromenkov Adolf Ilyin Lyubov Tishchenko ניקולאי קראצ'נצוב מריה סולומינה פדור אודינוקוב גנאדי בוגאצ'יוב 
 מוזיקה:  ולדימיר דשקביץ' 
 צילום:  יורי וקסלר 
 מדינה:  ברית המועצות 
 חברת הפקה:  לנפילם 
 חברה מפיצה:  לנפילם 
 הקרנת בכורה:  1979 
 משך הקרנה:  135 דק' 
 שפת הסרט:  רוסית 
 סוגה:  סרט פשע, מותחן, סרט בלשי, סרט דרמה, סרט המבוסס על יצירה ספרותית 
 סרט הבא:  הרפתקאותיהם של שרלוק הולמס ודוקטור ווטסון 
 דף הסרט ב־IMDb
 
שרלוק הולמס ודוקטור ווטסון (ברוסית: Шерлок Холмс и доктор Ватсон) הוא סרט טלוויזיה סובייטי בן שני חלקים משנת 1979, עיבוד לרומנים מאת ארתור קונאן דויל אודות שרלוק הולמס. הסרטים בוימו על ידי איגור מסלניקוב שביים והפיק בהמשך סרטים נוספים, כדוגמת הרפתקאותיהם של שרלוק הולמס וד"ר ווטסון. "שרלוק הולמס ודוקטור ווטסון" מחולק לשני פרקים: "ההיכרות" (המבוסס על "תעלומת הרצועה המנוקדת") ו"כתובת דם" (שמבוסס על חקירה בשני).
הסרטים היו קרובים מאוד לעלילת הספרים, אף שיש בהם כמה הבדלים בולטים ולעיתים די הומוריסטיים. למשל, דוקטור ווטסון, בשבועות הראשונים למגוריו ברחוב בייקר, ניסה להבין מה מקצועו של הולמס. לאחר שחזה בהולמס לבוש בתחפושת ורואה מבקרים מוזרים, ווטסון מגיע למסקנה שהולמס הוא ראש ארגון פשע, לפני שהולמס חושף בפניו את שיטות הדדוקציה שלו ועזרתו לסקוטלנד יארד בפענוח פשעים.
שחקנים ודמויות

וסילי ליבנוב - שרלוק הולמס
ויטאלי סולומין - ד"ר ווטסון
רינה זליונאיה - מרת הדסון
שחקנים ודמויות > ההיכרות

גנאדי בוגאצ'יוב - סטמפורד
מריה סולומינה - הלן סטונר וג'וליה סטונר
פדור אודינוקוב - ד"ר רוילוט (דובב על ידי איגור יפימוב)
שחקנים ודמויות > כתובת דם

בוריסלב ברונדוקוב - המפקח לסטרייד (דובב על ידי איגור יפימוב)
איגור דמיטרייב - המפקח גרגסון
ניקולאי קראצ'נצוב - ג'פרסון הופ
ויקטור אריסטוב - ג'וזף סטנגרסון
אדולף אלין - אנוך דרבר
הערות שוליים

↑  Television Review: Sherlock Holmes and Doctor Watson (Russian) (אורכב 18.07.2018 בארכיון Wayback Machine), nekosmuse.com
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
תיירי קורייה

תיירי רנדאל קורייה (בפורטוגזית: Thierry Rendall Correia; נולד ב-9 במרץ 1999 באמדורה שבפורטוגל) הוא כדורגלן פורטוגזי המשחק בעמדת המגן הימני בקבוצת ולנסיה מלה ליגה.
קריירת מועדונים

קורייה גדל במחלקת הנוער של ספורטינג ליסבון. ב-29 בנובמבר 2018 ערך את הופעת הבכורה שלו בקבוצה הבוגרת של המועדון, בניצחון 6-1 על קרבאך במסגרת שלב הבתים של הליגה האירופית לעונת 2018/2019. ב-11 באוגוסט 2019 ערך את הופעת הבכורה שלו בליגת העל הפורטוגלית, בתיקו 1-1 נגד מאריטימו במסגרת המחזור הראשון לעונת 2019/2020. בסך הכל ערך ארבע הופעות ליגה במדי המועדון.
ב-2 בספטמבר 2019 חתם קורייה על חוזה לחמש עונות בוולנסיה מלה ליגה. ב-25 בספטמבר ערך את הופעת הבכורה שלו במועדון, בתיקו 3-3 נגד חטאפה במסגרת המחזור השישי בליגה לעונת 2019/2020.
קריירה בינלאומית

קורייה היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021.
תארים

אליפות אירופה עד גיל 17 (1): 2016
אליפות אירופה עד גיל 19 (1): 2018